15.7.86 De Europæiske Fællesskabers Tidende Nr. C 177/5 
Forslag til Rådets forordning (EØF) om import og eksport til og fra Fællesskabet af visse 
farlige kemikalier 
KOM(86) 362 endelig udg. 
(Forelagt Rådet af Kommissionen den 2, juli 1986) 
(86/C 177/05) 
RÅDET FOR DE EUROPÆISKE FÆLLESSKABER HAR — 
under henvisning til traktaten om oprettelse af Det euro­
pæiske økonomiske Fællesskab, særlig artikel 113, 
under henvisning til forslag fra Kommissionen, 
under henvisning til udtalelser fra Europa-Parlamentet, 
under henvisning til udtalelse fra Det økonomiske og so­
ciale Udvalg, og 
ud fra følgende betragtninger: 
Rådets direktiver 76/769/EØF (') og 79/117/EØF (2) 
indeholder henholdsvis en begrænsning af markedsføring 
og anvendelse af plantebeskyttelsesmidler indeholdende 
visse virksomme stoffer i Fællesskabets medlemsstater; de 
pågældende direktiver omfatter ikke produkter af denne 
art, hvis de er bestemt til eksport til tredjelande; 
Rådets forordninger (EØF) nr. 288/82 (3) og (EØF) nr. 
2603/69 (4), senest ændret ved forordning (EØF) nr. 
1934/82 (5), vedrørende de fælles regler for import og 
eksport til og fra Fællesskabet tillader medlemsstaterne at 
indføre eller benytte eksport- eller importforbud eller 
kontrolforanstaltninger af hensyn til bl.a. beskyttelse af 
mennesker, dyrs og planters liv og sundhed; 
den internationale handel med kemikalier, som er for­
budt eller pålagt strenge restriktioner i eksportlandet, har 
givet anledning til international bekymring i forbindelse 
med beskyttelse af mennesker og miljø; 
foranstaltninger til beskyttelse af mennesker og miljø er 
nødvendige både i Fællesskabet og i tredjelande; 
visse internationale organisationer har indført ordninger 
for anmeldelse af international handel med sådanne stof-
;') EFT nr. L 262 af 27. 9. 1976, s. 201. 
;2) EFT nr. L 33 af 8. 2. 1979, s. 36. 
;3) EFTnr. L 35 af 9. 2. 1982, s. 1. 
;4) EFT nr. L 324 af 27. 12. 1969, s. 25. 
;5) EFTnr. L211 af 20. 7. 1982, s. 1. fer og oplysninger herom, det gælder således Organisa­
tionen for økonomisk Samarbejde og Udvikling og De 
forenede Nationers miljøprogram; 
Fællesskabet og dets medlemsstater har taget aktivt del i 
disse og andre internationale organisationers arbejde ved­
rørende stoffer, som er underkastet forbud eller strenge 
restriktioner; 
det er nu i Fællesskabets interesse, at disse ordninger 
gennemføres; 
det er nødvendigt, at eksporten af sådanne stoffer fra 
Fællesskabet underkastes ensartede fællesskabsprocedu­
rer; 
der er på internationalt plan almindelig enighed om, at 
disse anmeldelsesordninger ikke skal gælde medicinal­
varer og tilsætningsstoffer til levnedsmidler; 
eksport af kemikalier, som i Fællesskabets retsforskrifter 
er underkastet forbud eller strenge restriktioner, bør 
være omfattet af en fælles anmeldelsesprocedure, som 
sætter Fællesskabet i stand til at anmelde eksport af så­
danne stoffer hos tredjelande; 
den 31. december 1988 vil princippet om en informa­
tionsbaseret valgmulighed blive indført, hvorefter tredje­
landet får 60 dage til at reagere på Kommissionens an­
meldelse; 
det er nødvendigt, at alle medlemsstaterne oplyses om 
tredjelandes anmeldelser i forbindelse med import til Fæl­
lesskabet af stoffer, som i disse landes lovgivning er un­
derkastet forbud eller strenge restriktioner; 
det må sikres, at Fællesskabets regler for emballering og 
mærkning af kemikalier, som er underkastet forbud eller 
strenge restriktioner, også gælder for sådanne kemika­
lier, når de er bestemt til eksport; 
de fælles anmeldelsesprocedurer bør også danne grund­
lag for udveksling af relevante oplysninger inden for Fæl­
lesskabet, herunder oplysninger om gennemførelsen af 
den internationale anmeldelsesordning; 
Nr. C 177/6 De Europæiske Fællesskabers Tidende 15. 7. 86 
Kommissionen kan på baggrund af erfaringerne fra an­
vendelsen af den nuværende forordning foreslå Rådet 
passende ændringer af denne forordning; 
for at lette ændringen af bilag II bør der indføres et sy­
stem, som muliggør et snævert samarbejde mellem med­
lemsstaterne og Kommissionen i et udvalg for tilpasning 
af nævnte bilag til den tekniske udvikling — 
UDSTEDT FØLGENDE FORORDNING: 
Artikel 1 
Formål 
Formålet med denne forordning er at indføre fælles an­
meldelses- og oplysningsprocedurer for import og eks­
port af kemikalier, som er underkastet forbud eller 
strenge restriktioner. 
Artikel 2 
Udpegning af myndigheder 
1. Udtrykket »udpeget myndighed« henviser til den 
myndighed, som i den enkelte stat er ansvarlig for an­
meldelses- og oplysningsprocedurerne for import og eks­
port af kemikalier, der er underkastet forbud eller 
strenge restriktioner. 
2. Hver medlemsstat udpeger en myndighed. 
3. Kommissionen fungerer som Fællesskabets udpe­
gede myndighed efter artikel 3, 4 og 7. 
Artikel 3 
Eksport til tredjelande 
1. Ved »eksport« forstås i denne forordning: 
a) permanent eller midlertidig eksport af produkter, som 
opfylder betingelserne i traktatens artikel 9, stk. 2; 
b) reeksport af produkter, som ikke opfylder de i litra a) 
nævnte betingelser, og som ekspederes efter andre 
toldprocedurer end forsendelsesprocedurerne. 
2. Før enhver påtænkt eksport fra Fællesskabet af de i 
bilag I anførte kemikalier i ren tilstand eller som præpa­
rat skal eksportøren underrette den udpegede myndighed 
i den medlemsstat, hvorfra de pågældende produkter skal 
eksporteres. Underretningen skal opfylde kravene i 
bilag II. 
3. Har de pågældende kemikalier ikke tidligere været 
genstand for en anmeldelse fra Fællesskabet til bestem­
melseslandet, underretter den pågældende medlemsstats udpegede myndighed omgående Kommissionen om den 
påtænkte eksport og indsender alle relevante oplysnin­
ger, det gælder især de oplysninger, som er angivet i 
bilag II. 
Kommissionen sender omgående bestemmelseslandets 
udpegede myndighed en anmeldelse, der indeholder de i 
bilag II nævnte oplysninger samt en redegørelse for lov­
fæstede restriktioner, som de pågældende kemikalier er 
underkastet i Fællesskabet, og et anmeldelsesnummer. 
Kommissionen sender en kopi af anmeldelsen til de ud­
pegede myndigheder i alle medlemsstaterne og til det 
internationale register over potentielt giftige kemikalier 
(IRPTC). 
Kommissionen underretter medlemsstatens udpegede 
myndighed om enhver relevant reaktion fra bestemmel­
seslandet. 
4. Hvis en eksportør underretter den udpegede myn­
dighed om en påtænkt eksport af et i bilag I opført 
kemikalium, hvorom der i forvejen er sendt en særskilt 
anmeldelse til bestemmelseslandet, underretter den udpe­
gede myndighed eksportøren herom, tilsender denne en 
kopi af anmeldelsen og oplysning om enhver relevant 
reaktion fra bestemmelseslandet. 
5. Enhver eksport af det pågældende kemikalium fra 
Fællesskabet til bestemmelseslandet skal ledsages af en 
kopi af Fællesskabets anmeldelse til bestemmelseslandet. 
6. Kommissionen opbygger et register over anmel­
delser og offentliggør det jævnligt i De Europæiske Fæl­
lesskabers Tidende. Kommissionen informerer alle natio­
nale myndigheder i tredjelande, der er udpeget til dette 
formål, og som det internationale register over potentielt 
giftige kemikalier (IRTPC) har fået meddelelse om som 
led i den foreløbige anmeldelsesordning under De fore­
nede Nationers miljøprogram (UNEP), om de gældende 
fællesskabsregler med forbud mod eller begrænsning af 
markedsføring og anvendelse af visse farlige kemikalier, 
og meddeler dem derefter alle ændrede eller nye kon­
trolforanstaltninger. 
Artikel 4 
Eksport til tredjelande efter den 31. december 1988 
1. Denne artikel anvendes fra den 31. december 1988, 
eller på et tidligere tidspunkt, hvis Kommissionen offent­
liggør en meddelelse i De Europæiske Fællesskabers Ti­
dende om, at der på internationalt plan er indgået en af­
tale, som har tilslutning fra alle medlemsstaterne, og som 
indeholder et princip om, at farlige kemikalier kun må 
eksporteres til stater, som på forhånd har tilladt import 
af dem. 
15. 7. 86 De Europæiske Fællesskabers Tidende Nr. C 177/7 
2. Den udpegede myndighed i den medlemsstat, hvor­
fra de pågældende produkter skal eksporteres, udsteder 
en tilladelse, jf. dog nedenstående bestemmelser i dette 
stykke og stk. 3. 
Denne tilladelse udstedes kun, hvis bestemmelseslandet 
indvilliger i, at det pågældende kemikalium importeres, 
eller hvis der ikke er modtaget nogen meddelelse fra 
dette land senest 60 dage efter afsendelsesdatoen for 
Kommissionens anmeldelse. 
3. Den i denne artikel omhandlede tilladelse udstedes 
under ingen omstændigheder, såfremt bestemmelseslan­
det meddeler Kommissionen, at det ikke indvilliger i im­
port af det pågældende kemikalium. 
4. Den i stk. 2 omhandlede tilladelse, som udstedes af 
den udpegede myndighed, må kun anvendes af ekspor­
tøren inden for en periode på tolv måneder fra dens ud­
stedelsesdato; derefter er den ugyldig. Den skal være 
vedføjet en kopi af Fællesskabets anmeldelse til bestem­
melseslandet. 
5. Enhver eksport af det pågældende kemikalium fra 
Fællesskabet skal ledsages af en kopi af Fællesskabets an­
meldelse til bestemmelseslandet samt en kopi af den tilla­
delse, den udpegede myndighed har udstedt. 
6. Udførselsangivelsen for det pågældende kemika­
lium kan kun godtages af det kompetente toldsted i ud­
førselsmedlemsstaten, såfremt den er ledsaget af tilla­
delsen. Når eksportformaliteterne er opfyldt, sendes tilla­
delsen tilbage til eksportøren eller dennes repræsentant. 
7. Alle afgørelser vedrørende eksport af kemikalier, 
som træffes af medlemsstaterne i henhold til artikel 11 i 
forordning (EØF) nr. 2603/69 skal omgående meddeles 
Kommissionen, som derefter underretter de øvrige med­
lemsstater. 
Artikel 5 
Anmeldelse fra tredjelande 
1. Hvis en medlemsstats udpegede myndighed fra den 
udpegede myndighed i et tredjeland modtager anmel­
delse vedrørende eksport til Fællesskabet af et kemika­
lium, der ifølge dette lands lovgivning er underkastet 
forbud eller omfattende restriktioner med hensyn til 
fremstilling, benyttelse, behandling, konsum, transport 
og/eller salg, sender den pågældende myndighed om­
gående Kommissionen en kopi af denne anmeldelse samt 
alle relevante oplysninger i forbindelse hermed. 
2. Kommissionen sender omgående de øvrige med­
lemsstater alle anmeldelser, som modtages direkte eller 
indirekte, samt alle relevante oplysninger, som foreligger 
i forbindelse hermed. 3. I samråd med medlemsstaterne vurderer Kommis­
sionen, hvilke risici de i stk. 1 omhandlede farlige kemi­
ske stoffer, som ikke er opført i bilag I, medfører for 
mennesker og miljø. Denne vurdering findet sted senest 
60 dage efter, at medlemsstaten har modtaget anmel­
delsen. 
4. Hvis de pågældende stoffer ikke markedsføres i 
Fællesskabet på anmeldelsesdatoen, må de kun importe­
res til Fællesskabets territorium i kraft af en tilladelse, 
der udstedes af Kommissionen under hensyntagen til den 
i stk. 3 omhandlede vurdering. 
Artikel 6 
Emballering og mærkning 
1. Kemikalier bestemt til eksport, som er opført på li­
sten i bilag I, er underkastet de regler for emballering og 
mærkning, som er fastsat i medfør af Rådets direktiv 
67/548/EØF ('), eller i givet fald andre direktiver vedrø­
rende farlige stoffer (2), og som gælder i den medlems­
stat, hvorfra varerne skal eksporteres, eller hvor de er 
fremstillet. Denne forpligtelse medfører ingen tilsidesæt­
telse af særlige krav, som måtte stilles af importlandet. 
2. Beholdere og ydre emballage til kemikalier, som er 
bestemt til eksport fra Fællesskabet og opført på listen i 
bilag I, skal være tydeligt mærket med følgende påskrift, 
hvis bogstaver skal være mindst 1 cm høje: »Produkter 
eksporteret i henhold til forordning (EØF) nr og 
anmeldelse nr «. 
Artikel 7 
Udveksling af oplysninger og overvågning 
Kommissionen og medlemsstaterne udveksler oplysnin­
ger og afholder årlige konsultationer om anmeldelses­
systemets funktion, herunder oplysninger fra eksportfir­
maerne om de foranstaltninger, de har truffet for at 
sikre, at de eksporterede kemikalier er blevet anvendt til 
de tilsigtede formål, og om andre foranstaltninger for at 
beskytte mennesker og miljø mod de farer, disse kemika­
lier kan medføre. Kommissionen udarbejder til dette for­
mål en liste over kemikalier, som er underkastet forbud 
O EFT nr. L 196 af 16. 8. 1967, s. 1. 
(2) Direktiv 73/173/EØF, senest ændret ved direktiv 
80/78l/EØF (EFT nr. L 189 af 11. 7. 1973, s. 1 og EFT nr. 
L229 af 30. 8. 1980, s. 57); 
direktiv 77/728/EØF, senest ændret ved direktiv 
83/265/EØF (EFT nr. L 303 af 28. 11. 1977, s. 23 og EFT 
nr. L 147 af 6. 6. 1983, s. 11); 
direktiv 7 8/631/EØF, senest ændret ved direktiv 
81/187/EØF (EFT nr. L 206 af 29. 7. 1978, s. 13 og EFT 
nr. L 88 af 2. 4. 1981, s. 29). 
Nr. C 177/8 De Europæiske Fællesskabers Tidende 15.7.86 
eller strenge restriktioner i tredjelande, og søger at opnå 
fra og videregive til medlemsstaterne oplysninger om 
tredjelandes deltagelse i internationale ordninger og om, 
i hvilket omfang de er omfattet af og overholder dem. 
Artikel 8 
Ajourføring af bilag 
1. Listen over kemikalier i bilag I holdes under opsyn 
og ændres i givet fald ved en beslutning, som træffes af 
Rådet på Kommissionens forslag. 2. De ændringer, som kræves for at tilpasse bilag II til 
den videnskabelige og tekniske udvikling, vedtages efter 
proceduren i artikel 21 i direktiv 67/548/EØF. 
Artikel 9 
Denne forordning træder i kraft på tredjedagen efter of­
fentliggørelsen i De Europæiske Fællesskabers Tidende. 
Denne forordning er bindende i alle enkeltheder og gæl­
der umiddelbart i hver medlemsstat. 
BILAG I 
Liste over kemikalier, som er forbudt eller underkastet strenge restriktioner i forbindelse med visse anvendelser 
i Fællesskabet 
Kemikalium 
1. Mercurioxid, 
2. Mercurochlorid (kalomel) 
3. Andre uorganiske kviksølvforbindelser 
4. Alkyl-kviksølvforbindelser 
5. Alcoxyalkyl- og arylkviksølvforbindelser 
6. Aldrin 
7. Chlordane 
8. Dieldrine 
9. DDT 
10. Endrin 
11. HCH med under 99,0 % gammaisomer 
12. Heptachlor 
13. Hexachlorbenzen 
14. Camphechlor (toxaphen) 
15. Polychlorerede biphenyler (PCB) med undtagelse 
af mono- og dichlorerede biphenyler 
16. Polychlorerede triphenyler (PCT) 
17. Præparater, der indeholder mere end 0,01 vægt­
procent PCB eller PCT 
18. 1-chlor-æthen (monomeret vinyl-chlorid) 
19. Triphosphat (2,3-dibromopropyl) 
20. Benzen 
21. Tris (1-Aziridinyl) phosphinoxid 
22. Polybromerede biphenyler (PBB) 
23. Asbestfibre: Crocidolit CAS-nr. 
10112-91-1 
309-00-2 
57-74-9 
60-57-1 
50-29-3 
72-20-8 
76-44-8 
75-01-4 
126-72-7 
71-43-2 
5455-55-1 
59536-65-1 
12001-28-4 EF-direktiv 
79/117/EØF 
83/131/EØF 
76/769/EØF 
85/467/EØF 
79/663/EØF 
82/806/EØF 
l 83/264/EØF 
83/478/EØF 
BILAG II 
Oplysninger, som kræves i henhold til artikel 3: 
1. Omtrentlig datoangivelse for eksporten, udgangssted fra Fællesskabet og bestemmelsesland. 
15.7.86 De Europæiske Fællesskabers Tidende Nr. C 177/9 
2. Angivelse af det stof eller præparat, som skal eksporteres. 
2.1. Stoffer: 
— navn i IUPAC-nomenklaturen, 
— andre navne (sædvanligt navn, handelsnavn, forkortelse), 
— CAS-nr. (hvis et sådant forefindes), 
— stoffets sammensætning (urenheder, biprodukter). 
2.2. Præparater: 
— præparatets handelsnavn eller betegnelse, 
— for hvert af de i bilag I anførte stoffer opgives mængde samt oplysninger som under 2.1. 
3. Anvendelsesformål, såfremt disse kendes. 
4. Navn og adresse på eksportør og importør eller disses repræsentanter. 
5. Navn, adresse, telefon- og telexnummer på en repræsentant for eksportfirmaet, hos hvem yderligere 
oplysninger kan indhentes. 
6. Alle foreliggende, relevante oplysninger om de sikkerhedsforanstaltninger, som skal træffes, herunder 
fare- og risikokategori samt sikkerhedsanvisninger. 
7. En redegørelse for lovfæstede restriktioner i Fællesskabet samt de væsentligste grunde til disse restriktio­
ner. 
Henstilling med henblik på Rådets afgørelse om bemyndigelse af Kommissionen til på Fælles­
skabets vegne at forhandle i OECD og UNEP om anmeldelses- og konsultationsprocedurer for 
handel med visse farlige kemikalier 
KOM(86) 362 endelig udg. 
(Forelagt Rådet af Kommissionen den 2. juli 1986) 
(86/C 177/06) 
RÅDET FOR DE EUROPÆISKE FÆLLESSKABER HAR — 
under henvisning til traktaten om oprettelse af Det europæiske økonomiske Fællesskab, særlig 
artikel 113, 
under henvisning til henstilling fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det økonomiske og sociale Udvalg, og 
ud fra følgende betragtninger: 
Ifølge retningslinjerne i henstilling fra OECD-rådet af 4. april 1984 og fra UNEP-rådet af 28. 
maj 1984 tager disse to organisationers arbejde for tiden sigte på en stramning af den eksiste­
rende internationale lovgivning for handel med kemikalier, som er farlige for mennesker og 
miljø; 
Fællesskabet finder det nødvendigt at gå videre og forbedre de fastlagte procedurer inden for 
dette område;